stanford-oval/wikipedia huggingface dataset:
עמידות לאנטיביוטיקה

איור המדגים את חשיבות הברירה הטבעית בפיתוח עמידות לאנטיביוטיקה
עמידוּת לאנטיביוטיקה היא היכולת של חיידקים לעמוד בפני השפעת אנטיביוטיקה. קיימות מספר קבוצות אנטיביוטיקה, השונות זו מזו בדרך פעולתן על חיידקים. חיידקים שפיתחו עמידות למספר קבוצות אנטיביוטיקה נקראים בעגה חיידקי על (Super Bug). מכיוון שהשימוש באנטיביוטיקה הוא כיום הכלי העיקרי למאבק במחלות ממקור חיידקי, קיימת סכנה של התפתחות חיידקים עמידים לכל סוגי האנטיביוטיקה שלא ניתן יהיה לטפל בהם. דוגמה לכך היא התפרצות של חיידק Klebsiella pneumoniae עמיד לקרבפנם שהתרחשה בבתי חולים בישראל בשנת 2006. ההתפרצות המדווחת הקודמת של חיידקי Klebsiella עמידים לקרבפנם התרחשה בארצות הברית בשנת 2001. קרבפנם היא אנטיביוטיקה לטווח רחב, הנוחלת הצלחה כמעט נגד כל סוגי החיידקים, לרבות אלו המפתחים עמידות בפני תרופות אנטיביוטיות אחרות. מסיבה זו משתמשים בקרבפנם רק במקרים שטיפולים אנטיביוטיים אחרים נכשלו; אך התפרצויות אלה הראו כי עם הזמן מפתחים החיידקים עמידות גם אליה.
עמידות מולדת (אינטרינסית) לאנטיביוטיקה בחיידקים מתפתחת באמצעות עקרון הברירה הטבעית. כלומר, חשיפה חוזרת ונשנית של אוכלוסיית חיידקים לאנטיביוטיקה מסוימת (או למספר סוגי אנטיביוטיקה) גורמת למות החיידקים הרגישים לה, אך במקביל מתפתחים חיידקים עמידים על ידי מוטציות אקראיות. עם הזמן מתקבלת אוכלוסייה של חיידקים עמידים. יתר על כן, עמידות לאנטיביוטיקה יכולה לעבור בין חיידקים שונים גם בתהליך של העברה גנטית אופקית, שבה קולטים חיידקים גנים מהסביבה או מחיידקים אחרים. עמידויות לאנטיביוטיקות רבות מועברות בקוניוגציה של פלסמידי R (פלסמידי עמידות) בין חיידקים. פלסמידי R הם פלסמידים הנושאים גנים המקנים עמידויות לאנטיביוטיקות שונות.
היסטוריה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא לא אנציקלופדי.
אנטיביוטיקה מיוצרת באופן טבעי על ידי אורגניזמים שונים. עם גילוי הפניצילין על ידי אלכסנדר פלמינג בשנות ה-20 של המאה ה-20, החלו להשתמש בה ברפואה, אך שימוש מסחרי באנטיביוטיקה החל רק בתקופת מלחמת העולם השנייה. עם פיתוח טכנולוגיות חדשות (ביולוגיות ותעשייתיות) שאפשרו ייצור תעשייתי של פניצילין וסוגי אנטיביוטיקה אחרים בשנות ה-50 של המאה ה-20, הפך השימוש באנטיביוטיקה לנפוץ. כבר בשנות ה-40 התברר כי זנים מסוימים של חיידקים פיתחו עמידות כלפי אנטיביוטיקה (בייחוד כלפי הפניצילין). כדי להתמודד עם חיידקים אלו היה צורך לפתח סוגי אנטיביוטיקה הפועלים בדרכים שונות[דרוש מקור]. כיום קיימים זני חיידקים עמידים לרוב סוגי האנטיביוטיקה. מצב זה הביא ל"מרוץ חימוש" אבולוציוני, כאשר מצד אחד האדם מפתח סוגי אנטיביוטיקה חדשים, ומצד שני מתפתחים זני חיידקים עמידים להם, וחוזר חלילה.
בגוף האדם נמצאות אוכלוסיות חיידקים שהגוף זקוק להן, לדוגמה חיידקים סימביוטיים במערכת העיכול, הנפגעות אף הן מאנטיביוטיקה. דבר זה מהווה בעיה בשימוש באנטיביוטיקה, מכיוון שיש לאזן בין הצורך לפגיעה יעילה בחיידקים הפתוגניים לבין הצורך לשמור על החיידקים המועילים.
התמודדות עם חיידקים עמידים לאנטיביוטיקה

על מנת להתמודד עם עמידות חיידקים לאנטיביוטיקה נשקלים ומפותחים כיווני מחקר שונים.
שימוש בפפטידים אנטימיקרוביאליים. פפטידים ידועים כגורמים חשובים במערכת החיסון הכללית, וניתן לייצר אותם באופן תעשייתי.
מחקר שנערך במכון וייצמן מצא שהפרוטאזום, המהווה חלק ממנגנון סילוק ופירוק החלבונים בתא, יודע לפרק חלבונים לפפטידים שהם בעלי יכולת פעולה נגד חיידקים. מדובר על מנגנון חיסוני שלא היה מוכר עד למחקר זה. צוות החוקרים מצא יותר מרבע מיליון פפטידים בעלי פוטנציאל לאפקט אנטי חיידקי. פפטידים אלה עשויים להוות בעתיד בסיס לתרופות חדשות בעלות מנגנון פעלה שונה מאנטיביוטיקה. המחקר נערך על ידי קבוצת חוקרים בהבלת פרופסור יפעת מרבל, ופורסם בתחילת מרץ 2025 בכתב העת Nature.
שימוש בבקטריופאג'ים נגד חיידקים.
יש נמלים המייצרות עשרות חומרים לטיפול בזיהומים על ידי החיידק Pseudomonas aeruginosa, השכיח גם בזיהומים אצל בני אדם והמחקר מנסה לפתח תרופות בהשראתם.
מנגנוני עמידות לאנטיביוטיקה

חמשת המנגנונים המרכזיים לעמידות לאנטיביוטיקה במיקרואורגניזמים:
שינוי או פירוק של האנטיביוטיקה: כדוגמת ייצור בטא לקטמאז המבטל את פעולתו של פניצילין G באמצעות הידרוליזה של טבעת בטא לקטם (הנמצאת באנטיביוטיקות שונות בהן פניצילין, אמוקסיצילין וצפלוספורין).
שינוי באתר המטרה: כדוגמת שינויים בחלבונים קושרי פניצילין (PBP). לדוגמה פניצילין ונגזרותיו, מפריעות להרכבת הפפטידוגליקן, ובמיוחד לפעולתו של טרנספפטידאז, ובכך פוגעות בהרכבת דופן תא החיידק בעת חלוקה. מוטציות הגורמות לשינויים בטרנספפטידאז, ובעקבות זאת מפריעות לאינטראקציות בינו לבין התרופה האנטיביוטית הן דוגמה לסוג זה של מנגנון עמידות. לדוגמה סטאפילוקוקוס זהוב עמיד למתיצילין (MRSA).
שינויים במסלול המטבולי: חיידקים העמידים לסולפונאמיד לא זקוקים לחומצה פרה אמינו בנזואית (para-aminobenzoic acid; PABA), המשמשת לסנתוז חומצה פולית וחומצות אמינו בחיידקים. במקום זאת, בדומה לתאים של יונקים, הם מנצלים חומצה פולית מוכנה.
צבירה פחותה של אנטיביוטיקה: באמצעות הפחתת החדירות של האנטיביוטיקה לתא, או הגברת שטף החוצה (efflux; הוצאת האנטיביוטיקה מן התא).
באנטיביוטיקות שפועלות על תאים מתחלקים, הסתבר שישנה תת-אוכלוסייה שלא מתחלקת בשלב הגידול המעריכי, ולאחר סילוק האנטיביוטיקה, תת-אוכלוסייה זו יכולה לשוב ולהוות גרעין התרבות, אשר החיידקים שיגדלו ממנו לא יהיו עמידים בעצמם. עמידות זו איננה מוּרשת ואיננה מעורבת בשינוי גנטי, אלא תלויה בשונות בקצבי החלוקה בתוך האוכלוסייה.
חיידקים העמידים לאנטיביוטיקה

סטאפילוקוקוס זהוב עמיד למתיצילין מוכר החל משנת 1996 כ"חיידק בתי החולים", חיידק זה עמיד בפני כל סוגי האנטיביוטיקה הידועים, ומאיים על כל המאושפזים בבתי החולים. סכנתו כפולה היות שהוא תוקף את החולה במצב שבו מערכות ההגנה הרגילות שלו אינן פועלות כראוי. Pseudomonas aeruginosa נפוץ כגורם זיהומים אצל מדוכאי מערכת החיסון ובבתי חולים ואף הוא פיתח עמידות נגד רוב סוגי האנטיביוטיקה הקיימים. בחודש מרץ 2007 התפרסמו ידיעות על תמותה של חולים המאושפזים בבתי חולים בגלל התפרצות החיידק האלים Klebsiella pneumoniae. חיידקים עמידים במיוחד מטופלים באמצעות ליפופפטידים, אך ב-2007 נמצאו חיידקים שפיתחו עמידות גם לטיפול זה.
שיטות לזיהוי עמידות לאנטיביוטיקה

על מנת לטפל בחולים בצורה אופטימלית, קיים צורך לזהות חיידקים עמידים לאנטיביוטיקה. ישנן מספר שיטות מקובלות לזיהוי עמידות. השיטה הנפוצה ביותר מבוססת על גידול החיידקים על מצע המועשר באנטיביוטיקה, כאשר הימצאות מושבות חיידקים על המצע לאחר מספר שעות (לרוב 24) משמעותה שהחיידק עמיד. כיום ישנן גישות מהירות ואוטומטיות שמתבססות על העיקרון הזה ומשמשות בעיקר במוקדי בדיקות גדולים כמו מעבדות של בתי חולים.
שיטות מתקדמות יותר מאפשרות להבחין בגנים לעמידות, כמו הגן לייצור בטא-לקטמאז, ומבוססות על ריצוף או הגברת הרצפים הגנטיים (לדוגמה, באמצעות PCR).
ישנן מספר שיטות נוספות בשלבי פיתוח שונים לזיהוי עמידות לאנטיביוטיקה, וביניהן שימוש בטכנולוגיית MALDI-TOF, ספקטרוסקופיית ראמאן ו-IR, טכנולוגיית DNA Microarray ועוד. שיטות אלה מפותחות בעיקר במטרה לקצר את הזמן לזיהוי החיידקים העמידים ובכך לאפשר טיפול מהיר ומדויק יותר בחולים.
העמידות לאנטיביוטיקה בשירות הביוטכנולוגיה

לרוב ביישומי ביוטכנולוגיה של הנדסה גנטית של הגנום בתאים, נוצרת בעיה בהפרדת התאים שבהם תהליך שינוי הגנום הצליח מהתאים שבהם שינוי הגנום כשל. על מנת להפריד בין תאים אלו, משלבים את התכונה הרצויה בגנום עם תכונה המעניקה לתא המהונדס גנטית עמידות נגד אנטיביוטיקה מסוימת. לאחר תהליך החדרת החומר הגנטי, התרבית המהונדסת נשטפת בחומר אנטיביוטי ורק התאים שבהם ההחדרה צלחה, יישארו חיים עקב העמידות לאנטיביוטיקה שהוחדרה להם.
ראו גם

בקטריופאג'
ניו דלהי מטאלו-בטא-לקטמז
ריכוז מעכב מזערי
שימוש לא נכון באנטיביוטיקה
MCR-1
קופים על טילים

| --- | --- |

 סוגה:  קומדיה, אנימציה
 יוצרים:  דן אבדו   ג'ייסון פטרסון
 כותבים:  שון קולן, אלכס גאלאטיס, גרג לאוורנס, בסטי וולטרס, מארק אדווארס, מארק אווסטף, שון קאלב, אלכס רסניק, ג'ן אנגלס, קרייג מרטין, ג'וש זלצמן
 מדבבים בעברית:  גדי לוי, מיכאל עינב, ערן מור, דדי זהר, ניר רון, אורי זלצמן, יואב זיסקרוט, עמית רייס, תמי ברק, מייה קדוש, גיא זיידמן, הדר שחף-מעיין, ספיר דרמון
 ארץ מקור:  קנדה קנדה
 שפות:  אנגלית 
 מספר עונות:  3
 מספר פרקים:  65
 הפקה
 חברת הפקה:  טלטון 
 הפצה:  9 Story Media Group 
 אורך פרק:  22 דק' 
 שידור
 רשת שידור:  ניקלודאון
 רשת שידור בישראל:  ניקלודאון ישראל ערוץ זום
 תקופת שידור מקורית:  10 בינואר 2013 – 23 בנובמבר 2016
 תקופת שידור בישראל:  2013 – 2018
 קישורים חיצוניים
 אתר רשמי
 דף התוכנית ב-IMDb
 
קופים על טילים (באנגלית: Rocket Monkeys) היא סדרת אנימציה ששודרה בערוץ ניקלודאון. הסדרה עוסקת בשני קופים, וואלי וגאס, שחיים בתוך טיל ביחד עם הרובוט שלהם, "יאיי או", ואינקי, תמנון המחמד הקטן של השניים.
עלילה

גאס וואלי הם שני קופי חלל שנשלחים על ידי ד"ר צ'ימפסקי לבצע משימות שונות ברחבי החלל. הם נתמכים על ידי יאיי אוקיי, רובוט מיושן שמסייע להם, ואינקי, תמנון חלל אינטליגנטי שמתקשר דרך כתמי הדיו שלו.
דמויות

גאס קוף (גדי לוי) - אחיו של וואלי ושותפו האסטרונאוט. נחשב למנהיג הצוות ורוצה להיות גיבור בכל מחיר.
וואלי קוף (מיכאל עינב/ערן מור) - אחיו ושותף של גאס, נחשב לחכם יותר מבין השניים. בעל אוסף של פודינג וחיבה מיוחדת לבננות.
יאיי אוקיי (דדי זהר) - הרובוט המסייע של שני הקופים, תוכנת כך שחייב לעשות הכל עבורם ולמענם.
דוקטור צ'ימפסקי (ניר רון) - נותן המשימות של גאס וואלי.
סקירת הסדרה

| עונה | עונה | פרקים | פרקים | שודרה לראשונה (קנדה)> הפרק הראשון | שודרה לראשונה (קנדה)> הפרק האחרון |
| --- | --- | --- | --- | --- | --- |
|  | 1 | 26 | 26 | 10 בינואר 2013 | 2 באפריל 2014 |
|  | 2 | 13 | 13 | 5 בנובמבר 2014 | 26 בפברואר 2015 |
|  | 3 | 26 | 26 | 1 במרץ 2016 | 23 בנובמבר 2016 |
פלאש (קומיקס)

| --- | --- |

הדמויות השונות שמשויכות לפלאש. במרכז בארי אלן, ומשמאל לימין אייריס וסט השנייה, בארט אלן, ג'סי צ'יימברס, וולי וסט, ג'יי גאריק ומקס מרקורי. עטיפת החוברת The Flash: Rebirth #6 מאפריל 2010, אמנות מאת אית'ן ואן סקייבר.
 סוג:  גיבור-על
 הוצאה לאור:  DC קומיקס
 הופעה ראשונה:  גרסת תור הזהב: Flash Comics #1 (ינואר 1940) גרסאות תור הכסף: Showcase #4, ‏The Flash #110 (אוקטובר 1956 וינואר 1960) גרסת העידן המודרני: The Flash Vol.2 #92 (יולי 1994) גרסת ה-52 החדשים: Flashpoint Vol.2 #5 אוקטובר 2011) גרסאות הלידה מחדש: Justice League Vol.2 #50, ‏The Flash Vol.5 #22 (יולי 2016 ויולי 2017)
 הופעה אחרונה:  גרסת העידן המודרני: Flashpoint: Kid Flash Lost #3 (אוקטובר 2011)
 יוצרים:  גרדנר פוקס, הארי למפרט
 גילום הדמות:  ג'ון וסלי שיפ ("הברק", 1990) גרנט גאסטין (יקום החץ) עזרא מילר (היקום הקולנועי של DC)
 מידע
 שם אמיתי:  ג'יי גאריק בארי אלן וולי וסט בארט אלן
 כינויים:  מאיץ השני
 סטטוס:  פעיל
 כוחות:  מהירות על, רפלקסים חדים וחשיבה מהירה. יכולת לעבור את מהירות האור. מסע בזמן.
 חבר בקבוצה:  חברת הצדק של אמריקה (גאריק) ליגת הצדק הטיטנים (בארט אלן)
 חבר לשעבר בקבוצה:  יחידת אול-סטאר (גאריק) חיל הפקחים הכחולים (בארי אלן) הטיטאנים הצעירים (וסט)
 דמויות קשורות
 משפחה:  ג'ואן גאריק, אייריס וסט אלן, לינדה פארק
 אויבים:  הנבלים, Double Down, טריקסטר, אמנדה וולר, Johnny Quick 
 
הפלאש (באנגלית: The Flash, "ההבזק" או "הברק") הוא שמם המשותף של מספר דמויות בדיוניות, גיבורי-על שמופיעים בחוברות קומיקס של חברת DC קומיקס.  הפלאש המקורי מתור הזהב נוצר על ידי הכותב גרדנר פוקס והמאייר הארי למפרט והופיע לראשונה בחוברת Flash Comics #1 מינואר 1940. הפלאש ניחן ביכולת של מהירות-על שכוללת את היכולת לרוץ ולהתנועע במהירות עצומה, בעל רפלקסים על אנושיים, תוך הפרת חוקי הפיזיקה. עד כה, ארבע דמויות שונות אשר השיגו את כוח המהירות אימצו לעצמן את הכינוי "פלאש" - ג'יי גאריק, בארי אלן, וולי וסט ובארט אלן, כאשר לא פעם הם נעלמו באירועי המשבר השונים אך נולדו מחדש. לפני נטילת זהות הפלאש, וולי ובארט היו מוכרים כבני חסותו, תחת הכינוי קיד פלאש.
גלגולה השני של הדמות, בארי אלן, נחשבת בדרך כלל לגיבור-העל הראשון מתור הכסף של הקומיקס והדמות נשארה פופולרית מאז. בשעה שהפלאש מתור הזהב הוא חבר מרכזי בחברת הצדק של אמריקה, אלה שבאו לאחריו חברים בליגת הצדק והטיטאנים הצעירים, כאשר שלושתן הן קבוצות גיבורי-העל המובילות של DC קומיקס. וולי וסט חזר לאחרונה לשורות ליגת הצדק, ובארי אלן חזר לחיים באירועי המשבר האחרון.
גרסת הפלאש בדמותו של בארי אלן (שכללה אלמנטים מדמותו של וולי וסט) עובדה לסדרת טלוויזיה "הברק" בשנת 1990, בכיכובו של ג'ון וסלי שיפ, בעוד גרסת הפלאש בדמותו של וולי וסט (שכללה אלמנטים מדמותו של בארי אלן) עובדה ל"ליגת הצדק: סדרת האנימציה".
במסגרת חברותם בקבוצות גיבורי העל, הפלאשים נהפכו לחברים טובים לגיבורי-העל הנושאים את השם גרין לנטרן, כאשר החברויות הנודעות ביותר הן בין ג'יי גאריק לאלן סקוט (הגרין לנטרן של תור הזהב), בין בארי אלן להאל ג'ורדן (הגרין לנטרן של תור הכסף), ובין וולי וסט לקייל ריינר (הגרין לנטרן של העידן המודרני).
היסטוריה פרסומית > תור הזהב

| --- | --- |
 :  ראו גם – תור הזהב של הקומיקס
הפלאש הופיע לראשונה בקומיקס שיצא בשנת 1940 בשם Flash Comics #1, על ידי בית ההפצה "All-American Publications", אחת משלוש החברות שיתאחדו ליצור את DC קומיקס. הפלאש המקורי הוא ג'יי גאריק, תלמיד מכללה שהשיג את כוח העל שלו משאיפה של אדי מים כבדים. הוא חבש קסדה בעלת שתי כנפיים ממתכת, בצורה שמזכירה את אל המיתולוגיה היוונית הרמס. הוא נודע כגיבור-העל הראשון שכוחו המרכזי הוא מהירות, ואחד מגיבורי-העל הראשונים בעלי כוח אחד ויחיד (בניגוד לגיבורי מרובי כוחות כמו סופרמן).
גאריק היה דמות מאוד פופולרית בשנות ה-40. הוא כיכב גם ב-Flash Comics וגם ב-All-Flash Quarterly (שלאחר מכן יפורסם פעם בחודשיים כ-All-Flash). הוא הופיע גם ב-Comic Cavalcade והיה חבר מרכזי בחברת הצדק של אמריקה, שהופיעה ב-All Star Comics. כאשר פופולריות גיבורי-העל ירדה לאחר מלחמת העולם השנייה, Flash Comics בוטל בחוברת #104 (שנת 1949). ההרפתקה האחרונה של חברת הצדק של תור הזהב הייתה ב-All Star Comics מספר #57 (ב-1951 הכותר ישנה את שמו ל-All Star Western).
היסטוריה פרסומית > תור הכסף

| --- | --- |
 :  ראו גם – תור הכסף של הקומיקס
בשנת 1956, חברת DC קומיקס הצליחה להחיות מספר גיבורי-על פופולריים מתור הזהב של הקומיקס, בתקופה שנודעה כתור הכסף של הקומיקס. במקום להביא את אותם גיבורי-על מתור הזהב, כשם שחברת "אטלס קומיקס" (קודמתה של חברת מארוול קומיקס בשנות ה-50) ניסתה ונכשלה, DC קומיקס הציגה מחדש את הדמויות בכך שהתאימה אותם לתקופה העכשווית. הפלאש היה הראשון שהוחייה בחוברת הקומיקס הנסיונית Showcase #4 (אוקטובר 1956).
הפלאש החדש הוא בארי אלן, מדען העובד בשורות המשטרה שקיבל את כוחו כשהוצף בכימיקלים שנפלו ממדף כתוצאה ממכת ברק. הוא אימץ את הכינוי "פלאש" לאחר שקרא חוברת קומיקס שהציגה את הפלאש המקורי מתור הזהב. לאחר עוד מספר הופעות ב-Showcase, דמותו של אלן קיבלה כותר משלה, כשהחוברת הראשונה של הכותר נחשבת כחוברת מספר #105 (המשכו של הקומיקס המקורי שבו הופיע ג'יי גאריק).
פלאש של תור הכסף הצליח להיות פופולרי מספיק כדי שחברת DC קומיקס תחייה עוד מספר גיבורי-על בדרך דומה, ביניהם גם חידוש לחברת הצדק של אמריקה, צוות גיבורי-העל המקורי, הידועים כעת בשם ליגת הצדק, ופלאש הוצג גם שם כדמות-מפתח.
היסטוריה פרסומית > תור הכסף > הפלאשים משני העולמות

| --- | --- |
 :  ראו גם – תור הארד של הקומיקס
חוברת הקומיקס של הפלאש הציגה כלי עלילתי ראשון מסוגו ואשר זכה לחיקויים רבים, כאשר התגלה שגאריק ואלן התקיימו ביקומים מקבילים. כוחותיהם איפשרו להם לחצות את הגבולות הבין-ממדיים שבין העולמות, והשניים הפכו לידידים טובים. הסיפור "הפלאשים משני העולמות" (The Flash #123) היה לאירוע הקרוסאובר הראשון שבו דמות מתור הזהב פוגשת דמות מתור הכסף. עד מהרה, היו מיזוגים של רבים מחברי קבוצות ליגת הצדק וחברת הצדק, וסדרות הכותרים של שתי הקבוצות החלו בהרצת חוברות שנתיות של מפגשים בנוסח זה, דבר שנמשך מתחילת שנות ה-60 ועד לאמצע שנות ה-80 של המאה ה-20.
הרפתקאותיו של אלן המשיכו בסדרת כותרים משלו עד לאירועי המשבר בעולמות האינסופיים, כאשר אלה בוטלו בחוברת מספר 350. חייו של אלן הפכו למבולבלים בצורה ניכרת, וחברת DC החליטה להעביר את הנטל לפלאש חדש. אלן מת בגבורה בחוברת Crisis on Infinite Earths #8, והודות ליכולתו לנסוע בזמן, דמותו הופיעה מספר פעמים נוספות בשנים הבאות.
היסטוריה פרסומית > העידן המודרני

| --- | --- |
 :  ראו גם – העידן המודרני של הקומיקס
הפלאש השלישי הוא וולי וסט, שהוצג לראשונה ב-Flash #110 בשנת 1959 כ"קיד פלאש". וסט, אחיינו של בארי מנישואין, השיג את כוחותיו מתאונה דומה לזו של אלן. הוא אימץ את הכינוי "קיד פלאש" ושמר על חברות בקבוצת הטיטאנים הצעירים. לאחר מותו של בארי הוא אימץ את זהותו של הפלאש ב-Crisis on Infinite Earths #12, וקיבל סדרה משלו החל מהכרך השני בשנת 1987. כתוצאה מהמיני סדרה "המשבר האינסופי" והקפיצה שנה אחת קדימה בזמן יקום DC,‏ DC קומיקס ביטלה את הכרך השני בשנת 2006, כאשר החוברת האחרונה הייתה מספר 230. סדרה חדשה החלה ב-21 ביוני 2006 בשם The Flash: The Fastest Man Alive, ונכתבה על ידי דני בילסון ופול דימאו (שהיו צמד הכותבים גם לסדרת הטלוויזיה משנת 1990), והיא נמשכה 13 חוברות בלבד. בסדרה זו הוצג נכדו של בארי, בארט אלן, היורש הבא לשושלת מאיצי השני.
לאחר ביטול הכותר, הכרך השני המשיך בהרצתו מהיכן שהפסיק, כשאת מלאכת הכתיבה לקח מארק וייד. וייד גם כתב את All-Flash #1, שגישר בין שתי סדרות הכותרים. בשנת 2009, בארי אלן שב לתפוס את מקומו כפלאש במיני סדרה בת שישה חלקים, "פלאש: לידה מחדש". באתחול המחודש "ה-52 החדשים", שנעשה לאחר אירועי פלאשפוינט, דמותו של הפלאש אופסה מחדש לבארי אלן.
ביוגרפיה בדיונית > תור הזהב

ג'יי גאריק היה תלמיד מכללה שקיבל את כוחותיו על ידי שאיפה של אדי מים כבדים בעת שנימנם במעבדתו, שבה עישן. כתוצאה מכך הוא גילה שביכולתו לרוץ במהירות גבוהה, מה שעזר לו להתקבל לנבחרת הפוטבול במכללה בה למד. לאחר קריירה קצרה ככוכב נבחרת הפוטבול, הוא החל ללבוש חולצה אדומה וקסדה בעלת שתי כנפיים (בהשראת תמונות של האל הרומי מרקוריוס) והחל ללחום בפשע כפלאש. ג'יי הצליח לשמור על זהותו בסוד ללא מסיכה בכך שבפומבי נהג לרטוט את גופו כך שכל תמונה בה מצלמים את פניו תהיה מטושטשת. ממייסדי חברת הצדק של אמריקה והאיטי מבין השלושה ואף פעם לא עבר את מהירות הקול בכוחות עצמו אלא רק על ידי שימוש ביכולתו "לגנוב" מהירות מגיבורים אחרים.
ביוגרפיה בדיונית > תור הכסף

בארי אלן הוא מדען העובד בשורות המשטרה שקיבל את כוחותיו לאחר שמדף מלא בכימיקלים נפל עליו כתוצאה ממכת ברק. הוא גילה שביכולתו לרוץ במהירויות על והיו לו רפלקסים דומים. הוא לבש חליפה אדומה עם סמל ברק בחזה (בדומה לקפטן מארוול), כינה עצמו פלאש בהשראת גיבור ילדותו ג'יי גאריק, ולחם בפשע. מאוחר יותר התגלה כי אותו ברק מסתורי שפגע במדף הכימיקלים היה הוא עצמו מן העתיד. בארי אלן הוא הפלאש המהיר ביותר מבין כל הפלאשים.
ביוגרפיה בדיונית > העידן המודרני

וולי וסט הוא אחיינו של בארי אלן מנישואין. כאשר היה בן 10, וולי ביקר במעבדת המשטרה של דודו, כאשר תאונה זהה לזו שנתנה לאלן את כוחותיו חזרה על עצמה. אימץ את הזהות "קיד פלאש" והיה מהחברים המייסדים של הטיטאנים הצעירים. לאחר מאורעות המשבר בעולמות האינסופיים שבה נהרג בארי אלן, וולי וסט אימץ את זהות הפלאש. לפני שדמותו הפסיקה להתפרסם בעקבות אירועי פלאשפוינט, וסט היה חבר בליגת הצדק.
בארט אלן הוא נכדו של בארי אלן מהעתיד, שסבל מתהליך הזדקנות מואצת וגדל במכונת מציאות מדומה, בה נלקח חזרה בזמן לתקופתו של וולי וסט. בעזרתו של וולי, תהליך ההזדקנות שלו הואט והוא לקח על עצמו את הזהות 'אימפולס'. לאחר שנורה בפיקת הברך בידי דת'סטרוק, בארט שינה הן את גישתו והן את תלבושתו והפך ל'קיד פלאש'. במהלך אירועי המשבר האינסופי, כוח המהירות (ג'יי גאריק, בארי אלן, וולי וסט, ג'וני קוויק ומקס מרקורי בין היתר) נעלם ואיתו כל הפלאשים למעט ג'יי גאריק. בארט חזר, כעת מבוגר יותר בארבע שנים, ולמשך שנה טען כי כוחותיו התבטלו כתוצאה מהאירוע. אולם מתברר, כי כוח המהירות לא נעלם לחלוטין, ושגופו של בארט אכלס את כל כוחותיהם. מעט לאחר שנטל את זהותו של הפלאש, בארט נהרג בידי הנבלים בחוברת האחרונה של The Flash: The Fastest Man Alive. הוא הוחזר מאוחר יותר לחיים באירועי המשבר האחרון בידי ברייניאק-5 במאה ה-31, כדי להילחם בסופרבוי פריים ובלגיון נבלי-העל (גרסה עתידית של לגיון גיבורי-העל).
לאחרונה, בארט חזר לזמן ההווה באירועי "פלאש: לידה מחדש" ושב לזהותו של קיד פלאש בקבוצת הטיטנים.
כוחות ויכולות

כל גלגוליו של הפלאש יכולים לנוע, לחשוב ולהגיב במהירות על-אנושית ובעלי יכולת ריפוי על אנושית. כמה מהם, בעיקר המאוחרים יותר, מסוגלים לרטוט כה מהר עד שהם יכולים לעבור דרך קירות, לנסוע בזמן ומסוגלים להשאיל ולשאול מהירות מאחרים.
במקרים מסוימים, הפלאש וסופרמן ערכו ביניהם תחרות כדי לבדוק מי מהם הוא המהיר ביותר או כדי לעצור איום משותף, אם כי מרוצים אלה נגמרו בשוויון, לרוב בגלל גורם חיצוני. אולם, הפלאש אכן מנצח את סופרמן בחוברת Adventures of Superman #463 שלאחר המשבר.
הפלאשים מהתקופות השונות מסוגלים לקרוא במהירות עצומה, ובכך להשיג כמויות אדירות של מידע. יכולתם לחשוב מהר מאפשרת להם להיות חסינים בפני קריאת מחשבות, משום שמחשבותיהם רצות במהירות כה גבוהה, שאינה מאפשרת לקוראי מחשבות כהצייד ממאדים לקרוא או להשפיע על מוחם. פלאשים מסוגלים לדבר ביניהם גם במהירות-על, דבר יעיל אם הם רוצים שהצד השני לא ידע את תוכניותיהם.
נבלי-העל של הפלאש

כמו רוב גיבורי העל של DC, גם הפלאש ידוע בגלריית נבלי-העל הרחבה שלו. במקרה של הפלאש, כמה מנבלי-העל הקימו אף קבוצה בשם הנבלים, שחבריה השתנו במשך השנים. הם ידועים בסגנון חייהם השיתופי, התחברותם לעיתים תכופות ופעילות לפי קוד מוסרי נוקשה שנאכף ביד קפטן קור, מנהיג "הנבלים". גלריית נבלי-העל של פלאש כוללת בין היתר את קפטן קור, מאסטר המראות, קפטן בומרנג, טריקסטר, אשף האוויר, החלילן, טופ, גל חום, אברה קדברה, גורילה גרוד ודוקטור אלכימיה בנוסף לפלאשים ההפוכים  זום, קיד זום ואויבו המושבע פרופסור זום, המכונה הפלאש ההפוך. יש תאוריה שאומרת שלפלאש יש 2 אבות. בגלל שהפלאש ההפוך יצר את הפלאש ולפלאש יש גם את האבא המקורי הנרי אלן
כיוון שטבעם של קבוצת הנבלים היה שמרני יחסית, היה להם קשה לצרף את פרופסור זום ואת אברה קדברה לשורותיהם מפאת טבעם הפסיכוטי והרצחני.
עיבודים למדיות אחרות

במשך שישים שנות ההיסטוריה של הדמות, הפלאש עובד למגוון מדיות - סרטים וסדרות אנימציה, סדרת טלוויזיה לייב אקשן, כמו גם משחקי מחשב בה מופיעה הדמות, לרוב אלה העוסקים בקבוצת גיבורי-העל ליגת הצדק.
עיבודים למדיות אחרות > סדרות טלוויזיה ואנימציה

גרסת הפלאש בדמותו של בארי אלן הופיעה בסדרה "הברק" של רשת CBS בשנת 1990, בה כיכב זוכה פרס אמי ג'ון וסלי שיפ. הסדרה נכתבה והופקה בידי דני בילסון ופול דימאו, שכתבו גם את סדרת הקומיקס החדשה The Flash: The Fastest Man Alive. בין נבלי-העל בהם לחם אלן היו קפטן קור, מאסטר המראות וטריקסטר, אותו גילם מארק המיל.
גרסת הפלאש בדמותו של וולי וסט מופיעה בסדרה המצוירת של ליגת הצדק. בגרסה זו פלאש הוא הבדחן של החבורה ומספק אתנחתא קומית כאשר הוא מעיר הערות שנונות ומצחיקות. הדמות מדובבת על ידי מייקל רוזנבאום, ובשידור בישראל דובבה על ידי גיורא קנת.
הפלאש מופיע בסופרמן: סדרת האנימציה בפרק העונה השנייה Speed Demons. לפי מיטב מסורת הקומיקס, פלאש וסופרמן עורכים תחרות ביניהם מי יותר מהיר, אך אשף האוויר מפריע והשניים נאלצים לשתף פעולה יחדיו כדי לעצור אותו.
כמו כן, הפלאש מופיע בפרק הסיום של העונה הרביעית של "הבאטמן", The Joining, וכן בפרק העונה החמישית A Mirror Darkly, בו הוא עוזר לבאטמן להילחם במאסטר המראות.
גרסת הפלאש בדמותו של ג'יי גאריק מופיעה בפרק Trials of the Demon בסדרת האנימציה "באטמן: האמיצים והנועזים", והוא עוזר לבאטמן להילחם נגד הדחליל וסילבר באנשי. בנוסף, הוא הופיע גם בפרקים The Fate of Equinox (שבו הוא מאפשר לדוקטור פיית לתת לבאטמן את כוח המהירות שלו כדי להביס את הנבל הכמעט אלוהי אקווינוקס), The Golden Age of Justice (שבו גאריק חבר בחברת הצדק של אמריקה) ו-Requiem for a Scarlet Speedster (בו גאריק, וסט ואלן עוזרים לבאטמן להביס את פרופסור זום).
את הפלאש בגרסת בארי אלן ביקום החץ מגלם השחקן גרנט גאסטין בתפקיד ראשי בסדרה הפלאש, בתפקיד אורח בסדרות החץ, סופרגירל ואגדות המחר, וכמדבב בסדרת האנימציה ויקסן.
עיבודים למדיות אחרות > סרטי קולנוע ואנימציה

ניסיונות לעבד את דמותו של הפלאש למסך הגדול היו עוד מדצמבר 2004, כאשר התסריטאי דייוויד ס. גויר (שכתב גם את "העורב: עיר המלאכים", סרטי "בלייד", "באטמן מתחיל") הציע לעמוד בראש הכתיבה ובימוי סרט קולנוע על פלאש. גויר הביע התעניינות בראיין ריינולדס ("בלייד טריניטי", הרימייק ל"אימה באמיטוויל") כמועמד מתאים לתפקיד הראשי של וולי וסט. אולם, בפברואר 2007, גויר עזב את הפרויקט בטענה לחילוקי דעות עם האולפנים. תסריטו של גויר נחשב אפל מידי וכלל גם את בארי אלן וגם את וולי וסט. בפברואר 2007, נודע כי הבמאי שון לוי יעמוד בראש הפרויקט ובכתיבת תסריט חדש שיכלול אלמנטים שונים מתסריטו של גויר. ראיין ריינולדס הביע שוב התעניינות לשחק בתפקיד אם דמות הפלאש תהיה מבוססת על וולי וסט. ב-28 באוקטובר 2007 הביע הבמאי דייוויד דובקין ("לדפוק חתונה") נכונות לעמוד בראש הסרט החדש, וכי הסרט יתרחש באותו יקום שבו מתקיימת עלילת הסרט ליגת הצדק החדש.
ב-9 ביוני 2010 נודע, כי התסריטאים של הסרט גרין לנטרן יעמדו על מלאכת הכתיבה לסרט על הפלאש, בדמותו של בארי אלן.
דמותו של בארי אלן הופיעה בסרטי האנימציה של DC קומיקס "ליגת הצדק: הגבול החדש", "ליגת הצדק: אבדון" ו"ליגת הצדק: פארדוקס פלאשפוינט" ווולי וסט הופיע ב"ליגת הצדק: משבר בשני העולמות".
את דמותו של פלאש בטלוויזיה גילמו ג'ון וסלי שיפ בסדרה משנת 1990 וגרנט גאסטין בסדרה משנת 2014.
מ-2016 עד 2023, במסגרת היקום הקולנועי של DC, עזרא מילר גילם את הפלאש, אשר לוקח חלק בליגת הצדק. דמותו הוצגה בסרט "באטמן נגד סופרמן: שחר הצדק" והוא הופיע לאחר מכן ב"ליגת הצדק (2017)" ובגרסה המורחבת והמקורית של הסרט ("ליגת הצדק: גרסת סניידר") שהופץ בשנת 2021. מילר גילם את הדמות גם בהופעת קמע בסרט "יחידת המתאבדים" וגילם גם את הדמות בסרט "הפלאש" אשר יצא לאקרנים בשנת 2023.
הערות שוליים

↑  Warner Bros.' 'The Flash' Movie to Star Ezra Miller
↑  Batman V. Superman: Bruce Wayne Nightmare, Flash Cameo Reportedly Confirmed
| --- | --- |
בקרת זהויות :  NLI: 987007549354905171  GND: 122100530  LCCN: nb2016011660  VIAF: 8260280   WorldCat (עם VIAF): 8260280
2014 בטלוויזיה

| 0 | 1 | 2 | 3 |
| --- | --- | --- | --- |
|  |  | 2014  בטלוויזיה |  |
< · 2012 · 2013 — 2014 — 2015 · 2016 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2014 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
6–10 במאי – תחרות האירוויזיון התקיימה בקופנהגן שבדנמרק. בתחרות זכתה אוסטריה, עם השיר "Rise Like a Phoenix" ("לעלות כמו עוף החול") בביצוע זמר.ת הדראג קווין האוסטרי.ת קונצ'יטה וורסט.